ՀԱՍՏԱՏՎԱԾ Է

Եվրասիական տնտեսական հանձնաժողովի կոլեգիայի   
2018 թվականի մայիսի 10-ի   
թիվ 71 որոշմամբ

**ԱՆՁՆԱԳԻՐ**

դեղամիջոցների չարտոնագրված միջազգային անվանումների տեղեկագրքի

|  |  |  |  |
| --- | --- | --- | --- |
| Համարը՝ ը/հ | Տարրի նշագիրը | Նկարագրությունը | |
| 1 | 2 | 3 | |
| 1 | Ծածկագիրը | 016 | |
| 2 | Տիպը | 1՝ տեղեկագիրք | |
| 3 | Անվանումը | դեղամիջոցների չարտոնագրված միջազգային անվանումների տեղեկագիրք | |
| 4 | Հապավումը | ՄՉԱ | |
| 5 | Նշագիրը | ԵՀ 016 - 2018 (խմբ.1) | |
| 6 | Տեղեկագրքի (դասակարգչի) ընդունման (հաստատման) մասին ակտի վավերապայմանները | Եվրասիական տնտեսական հանձնաժողովի կոլեգիայի 2018 թվականի մայիսի 10-ի թիվ 71 որոշում | |
| 7 | Տեղեկագիրքը (դասակարգիչը) գործողության մեջ դնելու (կիրառումն սկսելու) ամսաթիվը | Եվրասիական տնտեսական հանձնաժողովի կոլեգիայի 2018 թվականի մայիսի 10-ի թիվ 71 որոշումն ուժի մեջ մտնելու ամսաթվից | |
| 8 | Տեղեկագրքի (դասակարգչի) կիրառման դադարեցման մասին ակտի վավերապայմանները | - | |
| 9 | Տեղեկագրքի (դասակարգչի) կիրառման ավարտի ամսաթիվը | - | |
| 10 | Օպերատորը (օպերատորները) | RU, Ռուսաստանի Դաշնության առողջապահության նախարարություն։ Լիազորված կազմակերպություն. Ռուսաստանի առողջապահության նախարարության ԴՊԲՀ «Բժշկական կիրառության համար նախատեսված միջոցների փորձաքննության գիտական կենտրոն» | |
| 11 | Նշանակությունը | տեղեկագիրքը նախատեսված է ըստ հանրային սեփականություն համարվող՝ ամբողջ աշխարհում կիրառվող եզակի անվանման դեղապատրաստուկների կազմի մեջ մտնող դեղագործական սուբստանցիաների նույնականացման համար, այդ թվում՝ դեղապատրաստուկների մակնշման, դեղապատրաստուկի գրանցման դոսյեի եւ գրանցման հավաստագրերի ձեւավորման ժամանակ, դրա շրջանառության վերահսկման եւ դրա կիրառության անվտանգության մոնիթորինգի ժամանակ | |
| 12 | Անոտացիան (կիրառության ոլորտը) | օգտագործվում է Եվրասիական տնտեսական միության անդամ պետությունների պետական մարմիններ դեղամիջոցների շրջանառության սուբյեկտների կողմից ներկայացվող փաստաթղթերը ձեւավորելիս, այդ թվում՝ էլեկտրոնային տեսքով, ինչպես նաեւ Եվրասիական տնտեսական միության շրջանակներում ընդհանուր գործընթացներ իրագործելիս տեղեկատվական փոխգործակցության ապահովման համար | |
| 13 | Առանցքային բառերը | չարտոնագրված միջազգային անվանում, համընդհանուր (ջեներիկ) անվանում, դեղամիջոց, դեղագործական սուբստանցիա, տեղեկագիրք | |
| 14 | Ոլորտը, որտեղ իրականացվում են Եվրասիական տնտեսական միության մարմինների լիազորությունները | տեխնիկական կարգավորում | |
| 15 | Միջազգային (միջպետական, տարածաշրջանային) դասակարգման օգտագործումը | 1՝ տեղեկագիրքը ներդաշնակեցված է միջազգային (միջպետական, տարածաշրջանային) դասակարգիչների եւ (կամ) ստանդարտների հետ՝ Առողջապահության համաշխարհային կազմակերպության կողմից առաջարկված՝ դեղամիջոցների չարտոնագրված միջազգային անվանումների ցանկ (International Nonproprietary Names for Pharmaceutical Substances (INN)):  Ներդաշնակեցման մեթոդը՝  1՝ վստահելի աղբյուրի ուղղակի օգտագործման մեթոդ | |
| 16 | Եվրասիական տնտեսական միության անդամ պետությունների պետական տեղեկագրքերի (դասակարգիչների) առկայությունը | 2՝ տեղեկագիրքը չունի համանմաններ Եվրասիական տնտեսական միության անդամ պետություններում | |
| 17 | Համակարգման (դասակարգման) մեթոդը | 1՝ համակարգման հաջորդական մեթոդ | |
| 18 | Վարման մեթոդիկա | տեղեկագրքի վարումն իրականացվում է էլեկտրոնային տեսքով՝ 1-ին հավելվածի համաձայն սահմանված կարգով։ Տեղեկագրքի արժեքների ավելացումը, փոփոխումը կամ հանումը կատարվում է օպերատորի կողմից՝ Առողջապահության համաշխարհային կազմակերպության կողմից առաջարկված՝ դեղամիջոցների առաջարկված չարտոնագրված միջազգային անվանումների (International Nonproprietary Names for Pharmaceutical Substances (INN)) հերթական ցանկի հրապարակմանը զուգընթաց | |
| 19 | Կառուցվածքը | տեղեկագրքի կառուցվածքը եւ վավերապայմանային կազմը (տեղեկագրքի դաշտերի կազմը, դրանց արժեքների տիրույթները եւ ձեւավորման կանոնները) պետք է համապատասխանեն նկարագրությանը՝ համաձայն 2-րդ հավելվածի | |
| 20 | Տվյալների գաղտնիության աստիճանը | տեղեկագրքի տեղեկությունները դասվում են բաց մատչելիության տեղեկատվության շարքին | |
| 21 | Վերանայման սահմանված պարբերականությունը | | Առողջապահության համաշխարհային կազմակերպության՝ դեղամիջոցների առաջարկված չարտոնագրված միջազգային անվանումների ցանկերի հրապարակման սահմանված պարբերականությանը համապատասխան |
| 22 | Փոփոխությունները | | - |
| 23 | Հղումը տեղեկագրքի (դասակարգչի) մանրամասնեցված տեղեկություններին | | տեղեկագրքի մանրամասնեցված տեղեկությունները բերվում են Եվրասիական տնտեսական միության տեղեկատվական պորտալում |
| 24 | Տեղեկագրքի (դասակարգչի) տեղեկությունների ներկայացման եղանակը | | հրապարակում Եվրասիական տնտեսական միության տեղեկատվական պորտալում |

ՀԱՎԵԼՎԱԾ ԹԻՎ 1

դեղամիջոցների չարտոնագրված միջազգային անվանումների տեղեկագրքի անձնագրի

**ԿԱՐԳ**

դեղամիջոցների չարտոնագրված միջազգային անվանումների   
տեղեկագրքի վարման

I. Ընդհանուր դրույթները

1. Սույն կարգը մշակվել է Եվրասիական տնտեսական միության (այսուհետ՝ Միություն) իրավունքի մաս կազմող հետեւյալ ակտերին համապատասխան՝

Եվրասիական տնտեսական հանձնաժողովի կոլեգիայի 2015 թվականի նոյեմբերի 17-ի «Եվրասիական տնտեսական միության նորմատիվ-տեղեկատվական տեղեկությունների միասնական համակարգի մասին» թիվ 155 որոշում.

Եվրասիական տնտեսական հանձնաժողովի կոլեգիայի 2016 թվականի հոկտեմբերի 25-ի ««Եվրասիական տնտեսական միության գրանցված դեղամիջոցների միասնական ռեեստրի ձեւավորում, վարում եւ օգտագործում» ընդհանուր գործընթացն արտաքին եւ փոխադարձ առեւտրի ինտեգրված տեղեկատվական համակարգի միջոցներով իրագործելիս տեղեկատվական փոխգործակցությունը կանոնակարգող տեխնոլոգիական փաստաթղթերի մասին» թիվ 122 որոշում.

Եվրասիական տնտեսական հանձնաժողովի խորհրդի 2016 թվականի նոյեմբերի 3-ի «Բժշկական կիրառության համար նախատեսված դեղամիջոցների գրանցման եւ փորձաքննության կանոնների մասին» թիվ 78 որոշում.

Եվրասիական տնտեսական հանձնաժողովի կոլեգիայի 2017 թվականի հունիսի 30-ի «Բժշկական կիրառության համար նախատեսված դեղապատրաստուկների գրանցման եւ փորձաքննության իրականացման ժամանակ ներկայացվող հայտերի եւ գրանցման դոսյեի փաստաթղթերի էլեկտրոնային տեսքին ներկայացվող պահանջների մասին» թիվ 79 որոշում։

II. Կիրառության ոլորտը

2. Սույն կարգով սահմանվում են դեղամիջոցների չարտոնագրված միջազգային անվանումների տեղեկագրքի (այսուհետ՝ տեղեկագիրք) վարման ընթացակարգերը։

3. Սույն կարգը կիրառվում է տեղեկագրքի առանձին դիրքերում փոփոխություններ կատարելու ժամանակ։

III. Հիմնական հասկացությունները

4. Սույն կարգի նպատակներով չարտոնագրված միջազգային անվանման տակ հասկացվում է հանրային սեփականություն համարվող՝ Առողջապահության համաշխարհային կազմակերպության կողմից առաջարկվող՝ ակտիվ դեղագործական սուբստանցիայի եզակի անվանումը։

Սույն կարգում օգտագործվող այլ հասկացություններ կիրառվում են դեղամիջոցների շրջանառության ոլորտում Եվրասիական տնտեսական հանձնաժողովի ակտերով, ինչպես նաեւ Միության ինտեգրված տեղեկատվական համակարգի ստեղծման եւ զարգացման հարցերով Եվրասիական տնտեսական հանձնաժողովի ակտերով սահմանված իմաստներով։

IV. Տեղեկագրքի վարման սկզբունքները

5. Տեղեկագիրքը ձեւավորվում է Առողջապահության համաշխարհային կազմակերպության կողմից առաջարկվող՝ չարտոնագրված միջազգային անվանումների ցանկերում ներառված տեղեկությունների հիման վրա։

6. Տեղեկագրքի օպերատորի փոխգործակցությունն ադմինիստրատորի հետ իրականացվում է նրանց միջեւ պայմանագրին (այսուհետ՝ պայմանագիր) համապատասխան։

7. Տեղեկագրքի օպերատորի եւ ադմինիստրատորի պատասխանատվությունը սահմանվում է Միության իրավունքի մաս կազմող ակտերով, ինչպես նաեւ պայմանագրով։

8. Տեղեկագրքի տեղեկությունները Միության տեղեկատվական պորտալում հրապարակման համար պայմանագրի հիման վրա փոխանցվում են տեղեկագրքի օպերատորի կողմից ադմինիստրատորին XML-փաստաթղթի տեսքով՝ դեղամիջոցների չարտոնագրված միջազգային անվանումների տեղեկագրքի կառուցվածքի եւ վավերապայմանային կազմի նկարագրությանը համապատասխան (Եվրասիական տնտեսական հանձնաժողովի կոլեգիայի 2018 թվականի մայիսի 10-ի թիվ 71 որոշմամբ հաստատված՝ դեղամիջոցների չարտոնագրված միջազգային անվանումների տեղեկագրքի անձնագրի 2-րդ հավելված)։

9. Տեղեկագրքում կատարված փոփոխությունների մասին տեղեկագրքից օգտվողների, ինչպես նաեւ Միության անդամ պետությունների լիազորված մարմինների (կազմակերպությունների) տեղեկացումն իրականացվում է Միության տեղեկատվական պորտալի միջոցների օգտագործմամբ՝ այդ փոփոխությունների հրապարակման փաստի առնչությամբ։

10. Եվրասիական տնտեսական հանձնաժողովի խորհրդի 2016 թվականի նոյեմբերի 3-ի թիվ 78 որոշմամբ հաստատված՝ Բժշկական կիրառության համար նախատեսված դեղամիջոցների գրանցման եւ փորձաքննության կանոններով նախատեսված ընթացակարգերի կատարման մասին հայտը լրացնելիս տեղեկագրքում անհրաժեշտ դիրքի բացակայության դեպքում կարող է օգտագործվել դեղամիջոցների համընդհանուր, խմբավորումային, քիմիական անվանումների տեղեկագիրքը։ Նշված տեղեկագրքերում տեղեկությունների բացակայության դեպքում հայտատուն պետք է ազատ ձեւով տրամադրի անհրաժեշտ նոր դիրքի նկարագրությունը։

11. Միության անդամ պետությունների լիազորված մարմիններ (կազմակերպություններ) չհանդիսացող անձանց դիմումը անմիջականորեն տեղեկագրքի օպերատորին տեղեկագրքի դիրքերի ներառման կամ փոփոխման հարցով չի թույլատրվում։ Դեղամիջոցին նոր առաջարկվող չարտոնագրված միջազգային անվանման շնորհումը հայտատուի նախաձեռնությամբ իրականացվում է Առողջապահության համաշխարհային կազմակերպության կողմից՝ այդ կազմակերպության կողմից սահմանված կանոնակարգին համապատասխան։

V. Տեղեկագրքի վարման եւ կիրառման համար անհրաժեշտ միջոցառումների նկարագրությունը

12. Տեղեկագրքի վարման եւ կիրառման նպատակով կատարվում են հետեւյալ միջոցառումները՝

տեղեկագրքի սկզբնական լցում.

տեղեկագրքի տեղեկությունների պարբերական արդիականացում.

տեղեկագրքի օգտագործում դեղամիջոցների գրանցման հետ կապված ընթացակարգերը կատարելիս։

1. Տեղեկագրքի սկզբնական լցումը

13. Տեղեկագրքի սկզբնական լցումը կատարվում է 1 անգամ՝ Եվրասիական տնտեսական հանձնաժողովի կոլեգիայի 2018 թվականի մայիսի 10-ի թիվ 71 որոշման ուժի մեջ մտնելուց հետո։

14 Տեղեկագրքի սկզբնական լցման մասով միջոցառումների կատարման ժամկետը որոշվում է պայմանագրի պայմաններով։

15. Տեղեկագրքի օպերատորը ձեւավորում է փոխանցման պահի դրությամբ արդիական տեղեկություններ պարունակող փաստաթղթերի փաթեթը եւ ուղարկում այն ադմինիստրատորին։

16. Ադմինիստրատորը հաստատում է տեղեկագրքի տեղեկությունների ստացումը եւ բարեհաջող մշակումը տեղեկագրքի օպերատորին ռուսերենով մշակման արձանագրությունն ուղարկելու միջոցով։ Սխալների բացակայության դեպքում ադմինիստրատորն ընդունում է ներկայացված տեղեկությունները եւ ապահովում դրանց հրապարակումը Միության տեղեկատվական պորտալում ստացման օրվանից ոչ ուշ, քան 3 աշխատանքային օրվա ընթացքում։

17. Այն դեպքում, երբ մշակման արձանագրությունում առկա է սխալների նկարագրություն, տեղեկագրքի օպերատորը վերացնում է սխալները եւ կրկնում ադմինիստրատորին տեղեկագրքի տեղեկությունները պարունակող XML-փաստաթղթի փոխանցման գործընթացը։

18. Միջոցառումների կատարման արդյունքն է Միության տեղեկատվական պորտալում հրապարակված տեղեկագիրքը։

2. Տեղեկագրքի տեղեկությունների պարբերական արդիականացումը

19. Տեղեկագրքի տեղեկությունների արդիականացումը կատարվում է օպերատորի կողմից ամիսն առնվազն 1 անգամ՝ ամսվա սկզբից ոչ ուշ, քան 5 աշխատանքային օրվա ընթացքում։ Փոփոխությունների բացակայության դեպքում մեկ ամսվա ընթացքում տեղեկագրքի օպերատորը ծանուցում է այդ մասին ադմինիստրատորին։

20. Տեղեկագրքի օպերատորը ձեւավորում է տեղեկագրքի փոփոխված դիրքերի մասին տեղեկություններ պարունակող XML-փաստաթուղթ՝ սույն կարգի 8-րդ կետին համապատասխան, եւ այն ուղարկում է ադմինիստրատորին։

21. Նոր դիրքեր ավելացնելու դեպքում XML-փաստաթղթում պետք է մտցվեն տեղեկություններ նոր գրառման մասին՝ նշելով դրա գործողության սկզբի ամսաթիվը եւ գործողության ավարտի չլրացված ամսաթիվը։

22. Տեղեկագրքի տեղեկություններում փոփոխություններ կատարելիս XML-փաստաթղթում ընդգրկվում են տեղեկություններ տեղեկագրքի գործող գրառման մասին՝ նշելով դրա գործողության ավարտի ամսաթիվը, ինչպես նաեւ գրառման նոր խմբագրությունը՝ նշելով դրա գործողության սկզբի ամսաթիվը եւ չլրացնելով գործողության ավարտի ամսաթիվը։

23. Տեղեկագրքից տեղեկությունները հանելու անհրաժեշտության դեպքում փոխանցվող XML-փաստաթղթում ընդգրկվում են տեղեկություններ տեղեկագրքի գործող գրառման մասին՝ նշելով դրա գործողության ավարտի ամսաթիվը։

24. Ադմինիստրատորը հաստատում է տեղեկագրքի տեղեկությունների ստացումը եւ բարեհաջող մշակումը տեղեկագրքի օպերատորին ռուսերենով մշակման արձանագրությունն ուղարկելու միջոցով։ Սխալների բացակայության դեպքում ադմինիստրատորն ընդունում է ներկայացված տեղեկությունները եւ ապահովում դրանց հրապարակումը Միության տեղեկատվական պորտալում ստացման օրվանից ոչ ուշ, քան 3 աշխատանքային օրվա ընթացքում։

25. Այն դեպքում, երբ մշակման արձանագրությունում առկա է սխալների նկարագրություն, տեղեկագրքի օպերատորը վերացնում է սխալները եւ կրկնում ադմինիստրատորին տեղեկագրքի տեղեկությունները պարունակող XML-փաստաթղթի փոխանցման գործընթացը։

26. Միջոցառումների կատարման արդյունքն է Միության տեղեկատվական պորտալում հրապարակված արդիականացված տեղեկագիրքը։

ՀԱՎԵԼՎԱԾ ԹԻՎ 2

դեղամիջոցների չարտոնագրված միջազգային անվանումների տեղեկագրքի անձնագրի

**ՆԿԱՐԱԳՐՈՒԹՅՈՒՆ**

դեղամիջոցների չարտոնագրված միջազգային անվանումների տեղեկագրքի կառուցվածքի եւ վավերապայմանային կազմի

1. Սույն նկարագրությամբ սահմանվում են դեղամիջոցների չարտոնագրված միջազգային անվանումների տեղեկագրքի (այսուհետ՝ տեղեկագիրք) կառուցվածքին ներկայացվող պահանջները, այդ թվում՝ որոշվում են տեղեկագրքի կառուցվածքը եւ վավերապայմանային կազմը, վավերապայմանների արժեքների տիրույթները եւ դրանց ձեւավորման կանոնները։

2. Տեղեկագրքի կառուցվածքը եւ վավերապայմանային կազմը բերված են աղյուսակում, որտեղ ձեւավորվում են հետեւյալ դաշտերը (վանդակները)՝

«վավերապայմանի արժեքի տիրույթ»՝ տարրի իմաստը (նշանակությունը) պարզաբանող տեքստ.

«վավերապայմանի արժեքի ձեւավորման կանոններ»՝ տարրի նշանակությունը պարզաբանող, դրա ձեւավորման (լրացման) կանոնները սահմանող տեքստ կամ տարրի հնարավոր արժեքների բառային նկարագրություն.

«բազմ.»՝ վավերապայմանի բազմաքանակություն (պարտադրականություն (ընտրողականություն) եւ վավերապայմանի հնարավոր կրկնությունների քանակ)։

3. Փոխանցվող տվյալների վավերապայմանների բազմաքանակությունը նշելու համար օգտագործվում են հետեւյալ նշագրերը՝

1՝ վավերապայմանը պարտադիր է, կրկնություններ չեն թույլատրվում.

n՝ վավերապայմանը պարտադիր է, պետք է կրկնվի n անգամ (n > 1).

1..\*՝ վավերապայմանը պարտադիր է, կարող է կրկնվել առանց սահմանափակումների.

ո..\*՝ վավերապայմանը պարտադիր է, պետք է կրկնվի առնվազն n անգամ (n>1).

n..m՝ վավերապայմանը պարտադիր է, պետք է կրկնվի առնվազն n անգամ եւ m անգամից ոչ ավելի (n > 1, m > n).

0..1՝ վավերապայմանն ընտրողական է, կրկնություններ չեն թույլատրվում.

0..\*՝ վավերապայմանն ընտրողական է, կարող է կրկնվել առանց սահմանափակումների.

0..m՝ վավերապայմանն ընտրողական է, կարող է կրկնվել m անգամից ոչ ավելի (m > 1)։

Աղյուսակ

Տեղեկագրքի կառուցվածքը եւ վավերապայմանային կազմը

| Վավերապայմանի անվանումը | | | | | Վավերապայմանի արժեքի տիրույթը | Վավերապայմանի արժեքի ձեւավորման կանոնները | Բազմ. | |
| --- | --- | --- | --- | --- | --- | --- | --- | --- |
| 1. Դեղամիջոցի չարտոնագրված միջազգային անվանման մասին տեղեկությունները | | | | | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձեւավորման կանոններով | 1..\* | |
|  | 1.1. Դեղամիջոցի չարտոնագրված միջազգային անվանման ծածկագիրը | | | | պայմանանշանների նորմալացված տող: Ձեւանմուշ՝ \d{6} | ծածկագրային նշագիրը ձեւավորվում է ծածկագրման հաջորդական մեթոդի օգտագործմամբ | 1 | |
| 1.2. Դեղամիջոցի չարտոնագրված միջազգային անվանումը ռուսերենով | | | | պայմանանշանների նորմալացված տող։  Նվազ. երկարություն՝ 1։  Առավ․ երկարություն՝ 500 | ձեւավորվում է ռուսերեն, բառակապակցության տեսքով | 1 | |
| 1.3. Դեղամիջոցի չարտոնագրված միջազգային անվանումն անգլերենով | | | | պայմանանշանների նորմալացված տող։  Նվազ. երկարություն՝ 1։  Առավ․ երկարություն՝ 500 | ձեւավորվում է անգլերեն, բառակապակցության տեսքով | 1 | |
| 1.4. Դեղամիջոցի չարտոնագրված միջազգային անվանումը լատիներենով | | | | պայմանանշանների նորմալացված տող։  Նվազ. երկարություն՝ 1։  Առավ․ երկարություն՝ 500 | ձեւավորվում է լատիներեն, բառակապակցության տեսքով | 0..1 | |
| 1.5. Տեղեկագրքի (դասակարգչի) գրառման մասին տեղեկությունները | | | | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձեւավորման կանոններով | 1 | |
|  | | 1.5.1. Գործողության սկզբի ամսաթիվը | | | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ YYYY-MM-DD ձեւաչափով | համապատասխանում է Եվրասիական տնտեսական միության մարմնի ակտում նշված գործողության սկզբի ամսաթվին | 1 | |
|  | | 1.5.2. Տեղեկագրքի (դասակարգչի) գրառման գործողության սկիզբը կանոնակարգող ակտի մասին տեղեկությունները | | | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձեւավորման կանոններով | 0..1 | |
|  | | | \*.1. Ակտի տեսակը | | պայմանանշանների նորմալացված տող: Ձեւանմուշ՝ \d{5} | ակտի ծածկագրային նշագիրը՝ միջազգային իրավունքի նորմատիվ իրավական ակտերի տեսակների դասակարգչին համապատասխան | 1 | |
|  | | | \*.2. Ակտի համարը | | պայմանանշանների նորմալացված տող։  Նվազ. երկարություն՝ 1։  Առավ․ երկարություն՝ 50 | համապատասխանում է Եվրասիական տնտեսական միության մարմնի ակտի համարին | 1 | |
|  | | | \*.3. Ակտի ամսաթիվը | | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ YYYY-MM-DD ձեւաչափով | համապատասխանում է Եվրասիական տնտեսական միության մարմնի ակտի ընդունման ամսաթվին | 1 | |
|  | | 1.5.3. Գործողության ավարտի ամսաթիվը | | | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ YYYY-MM-DD ձեւաչափով | համապատասխանում է Եվրասիական տնտեսական միության մարմնի ակտում նշված գործողության ավարտի ամսաթվին | 0..1 | |
|  | | 1.5.4. Տեղեկագրքի (դասակարգչի) գրառման գործողության ավարտը կանոնակարգող ակտի մասին տեղեկությունները | | | որոշվում է ներդրված վավերապայմանների արժեքների տիրույթներով | որոշվում է ներդրված վավերապայմանների ձեւավորման կանոններով | 0..1 | |
|  | | | | \*.1. Ակտի տեսակը | պայմանանշանների նորմալացված տող: Ձեւանմուշ՝ \d{5} | ակտի ծածկագրային նշագիրը՝ միջազգային իրավունքի նորմատիվ իրավական ակտերի տեսակների դասակարգչին համապատասխան | | 1 |
|  | | | | \*.2. Ակտի համարը | պայմանանշանների նորմալացված տող։  Նվազ. երկարություն՝ 1։  Առավ․ երկարություն՝ 50 | համապատասխանում է Եվրասիական տնտեսական միության մարմնի ակտի համարին | | 1 |
|  | | | | \*.3. Ակտի ամսաթիվը | ամսաթվի նշագիրը՝ ԳՕՍՏ ԻՍՕ 8601-2001-ին համապատասխան՝ YYYY-MM-DD ձեւաչափով | համապատասխանում է Եվրասիական տնտեսական միության մարմնի ակտի ընդունման ամսաթվին | | 1 |

\_\_\_\_\_\_\_\_\_\_\_\_\_\_\_\_\_